**3.pielikums**

25.03.2024. uzaicinājumam

piedāvājuma iesniegšanai

**TEHNISKĀ SPECIFIKĀCIJA**

1. **Pasūtītājs**

 **SIA „Kuldīgas komunālie pakalpojumi”**, reģ. Nr. 56103000221, juridiskā adrese: Pilsētas laukums 2, Kuldīgas, Kuldīgas novads, LV- 3301.

1. **Veicamie darbi**

Izstrādāt visa būvprojekta daļu darbu apjomu tāmes pēc akceptētā būvprojekta “Bibliotēkas pārbūve par dzīvojamo māju” Vakara ielā 6, Kuldīgā un sastādīt kontroltāmi.

Būvprojekts “Bibliotēkas pārbūve par dzīvojamo māju” Vakara ielā 6, Kuldīgā – pieejas saite: <https://cloud.kkp.lv:5050/sharing/PL83xMtsa>

1. **Darba uzdevums**
	1. Līdz piedāvājuma iesniegšanai Pretendentam jāveic rūpīga projekta izpēte un jāizvērtē veicamo Darbu apjoms, izvērtējot pasākumus, kas veicami, lai kvalitatīvi varētu izpildīt Darbu.
	2. Pretendents ir atbildīgs par iesniegto piedāvājumu, ja arī piedāvājumā radušās kļūdas, nepareizi saprotot vai interpretējot Cenu aptaujā noteiktās prasības. Visi apjomi un risinājumi, kuri doti Projektā, Pretendentam ir jāpārbauda, un pēc piedāvājuma iesniegšanas vai pēc līguma noslēgšanas Pretendents nevar atsaukties uz nepilnīgu vai nesaprotamu tehnisko specifikāciju.
	3. Pretendents norāda atbildīgo speciālistu, kurš sagatavo darba apjomu tāmes.
	4. Ja Pretendents konstatē nepilnības projektā, tad 2 darba dienu laikā rakstiski informē Pasūtītāju par konstatēto faktu.
	5. Izstrādājot piedāvājumu, Pretendentam rūpīgi jāsagatavo darbu daudzumu apjomu un jāiekļauj izmaksas visiem nepieciešamajiem materiāliem, stiprinājumu elementiem, mehānismiem, darba rīkiem u.t.t., kas nav minēti būvprojektā, bet kas ir nepieciešami kvalitatīvai, atbilstoši tehnoloģijas, būvmateriālu ražotāju un būvnormatīvu prasībām darbu daudzumu sarakstā uzskaitīto darbu veikšanai.

**4. Nosacījumi par speciālistiem**

* 1. Darba apjomus sastāda sertificēts atbilstošas profesijas pārstāvis – projektētājs, tāmētājs vai darbu vadītājs.
	2. Pretendents izpilda Darbu atbilstošā kvalitātē un pilnā apjomā saskaņā ar līguma noteikumiem, Latvijas Republikas spēkā esošajiem normatīvajiem aktiem, būvnormatīviem un būvizstrādājumu ražotāju noteiktajiem standartiem, ciktāl tie nav pretrunā ar Latvijas Republikā spēkā esošajiem normatīvajiem aktiem.
	3. Pretendentam ir jāizpilda Darbs un jāveic savi pienākumi ar vislielāko rūpību un efektivitāti, jāaizsargā Pasūtītāja likumīgās intereses darījumos ar trešajām personām, kā arī jāievēro konfidencialitāte attiecībā uz saņemto informāciju, kas nav vispārpieejama.
	4. Pasūtītājs apņemas izsniegt Pretendenta visu darba veikšanai nepieciešamo informāciju un dokumentāciju, kā arī pieņemt Pretendenta darbu, parakstot nodošanas - pieņemšanas aktu.
	5. Nodrošināt, ka Darba izstrādes laikā ir apdrošināta darbinieka profesionālā civiltiesiskā atbildība atbilstoši Ministru kabineta 2014.gada 19.augusta noteikumiem Nr. 502 “Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu”.